**Bestyrelsesmøde, Haslev Cykelmotion**

Mandag d. 18/9 2019, H.C. Ørstedsvej 11.

Deltagere: Thomas Petri, Claus Petri, Henrik Mathiasen og Tabita Hartmann-Hansen. Afbud: Finn Fleron.

*Referent: Tabita Hartmann-Hansen*

**Dagsorden**

**1. Regnskab**

Claus Petri gennemgik status på regnskabet, og det ser fornuftigt ud.

Klubben har skullet betale 8107 kr. tilbage til Tour De Faxe, som var blevet udbetalt for meget i 2018 fra DCU.

Der er kun brugt et meget sparsomt beløb på ”lang søndag”, så det budgetterede beløb kommer ikke til at blive brugt.

**2. Tøj**

Intet nyt tøj bestilt, da der har været et meget begrænset salg af klubtøjet.

**3. Klubmesterskab og klubfest**

Thomas Petri står for at lave starttider til årets klubmesterskab, der som vanligt afholdes med starttider beregnet efter handicap. Der laves en ændring i reglerne, således at det er tilladt at springe på forbikørende felt inden Bregentvedbakken, såfremt man kan hænge på.

Klubfesten afholdes på Café K og arrangeres af festudvalget. Bestyrelsen laver en reminder til medlemmerne på Facebook vedr. tilmelding, for at få flest muligt med. **TABITA**

**4. Tirsdags-sodavand resten af året**

Der er kun en enkelt tirsdag tilbage den 24/9, Henrik Mathiasen åbner for sodavand.

**5. TO kursus ved DCU 1.-2. november**

Hvis der er nogle medlemmer der vil tage med er Thomas Petri villig til at tage med. Der skal laves et genopslag på klubbens Facebook vedr. eventuelle deltagere. **TABITA**

*Opslag er lavet – Betina Arnber og Morten Press er muligt interesserede.*

**6. Vinter klubaftener**

1. Okt. Xtreme kommer og præsenterer klubtøj, medbringer prøvekollektion og andre gode og relevante sæsontilbud.

Optik 16 kommer muligvis og præsenterer muligheder inden for cykelbriller med styrke.

5. Nov. *Elin Strarup – ultracyklist, forsøgt kontaktet. Pt. ikke modtaget svar.*

3. Dec. Peter Nygaard. Formel 1 aften. Pris 3000 kr.

31. Dec. Nytårskur – Champagne og kransekage.

4. Feb. Generalforsamling

3. Mar. *Mangler emner*

Der laves et opslag til klubbens medlemmer med en opfordring til at komme med ønsker

for indhold. **TABITA**

**7. Vedtægtsændringer**

For at klubben kan blive tilskudsberettiget skal der foretages nogle mindre ændringer i klubbens vedtægter. De nuværende vedtægter er fremlagt for kommunen, som har givet deres input til nødvendige ændringer, for at leve op til at få tilskud.

§2 – formålsparagraffen, skal ændres og tilføjes lidt ekstra i ordlyden.

§ 9.3 – Tegningsregler. Nykredit ønsker en mindre ændring i ordlyd.

Ændringen gennemgået ved Claus Petri. Bestyrelsen finder ændringerne inden for klubbens værdisæt. Vedtægtsændringer præsenteres på generalforsamling, hvor der skal være 2/3 flertal for at ændringerne effektueres.

**8. Andet**

DCU har ændret deres regler, således at det ikke længere er muligt at være ”sportsklub” som HCM hidtil har været. Der er fremover kun mulighed for at være ”basisklub” eller ”eliteklub”. Som eliteklub kan man tegne licenser, men er forpligtet til at afholde et licensløb, og der er bøde på 10-20.000 kr. for aflysning.

Thomas Petri undersøger med DCU og Tour De Haslev om det nuværende løb er tilstrækkeligt til at klubben lever op til status som ”eliteklub” samt om Tour De Haslev vil fortsætte med den samme ansvarsfordeling.

Såfremt det ikke er tilfældet bliver HCM noteret som basisklub, hvor det alene er muligt at købe motionslicens.

**9. Evt.**

Claus Petri tog endnu engang problematikken med hold 2 op. Både for så vidt angår sikkerheden når så mange ryttere er på holdet samt det forskellige niveau. Han vil på næste møde gennemgå et forslag til nye holdinddelinger.

HCM vil ikke tilbyde juniortræning i 2020. Der er ikke de nødvendige trænerkræfter til at stå for træning. Info om juniortræning skal derfor fjernes fra klubbens hjemmeside. **FINN**

**Næste møde:**

Onsdag den 4. december 2019, Ildervej 27.